চেন্নাই মহানগর অঞ্চল
চেন্নাই মহানগর অঞ্চল, সিএমএ বা বৃহচ্চেন্নাই ভারতের চতুর্থ, এশিয়ার ২২তম এবং পৃথিবীর ৪০তম সর্বাধিক জনবহুল মহানগর এলাকা৷ বৃহচ্চেন্নাই বা সিএমএ-এর মধ্যে রয়েছে চেন্নাই শহর জেলা, পার্শ্ববর্তী কাঞ্চীপুরম, চেঙ্গলপট্টু, তিরুভেলুর জেলা এবং রাণীপেট জেলার অন্তর্গত আরক্কোণম৷ মহানগর অঞ্চলের নাগরিক পরিকল্পনা ও উন্নতকার্যের মূল কাণ্ডারী চেন্নাই নগরোন্নয়ন কর্তৃপক্ষ বা সিএমডিএ৷ ১৯৭৪ খ্রিস্টাব্দ থেকে চেন্নাই ও চেন্নাই শহরের আশেপাশের ১,১৮৯ বর্গকিলোমার অঞ্চল বর্তমানে সিএমএ এর অন্তর্গত এবং এই অঞ্চলের পরিকল্পনা উন্নয়নে রয়েছে নগরোন্নয়ন দপ্তর৷